ନୂଆପଡାଃ ବର୍ଷାରେ ଭିଜିଲା ଧାନ । ନୂଆପଡା ଜିଲ୍ଲାରେ ଦାଉ ସାଧିଛି ବର୍ଷା । ଅଦିନିଆ ବର୍ଷା ଯୋଗୁ ହଜାର ହଜାର ବର୍ଷା ଧାନ ଭିଜିଛି । ବିଭିନ୍ନ ମଣ୍ଡିରେ ପ୍ରାୟ ୨ଲକ୍ଷ ଧାନ ବସ୍ତା ପଡି ରହିଛି । ପ୍ରାୟ ୩ହଜାର ଚାଷୀଙ୍କ ଧାନ ଟୋକନ ଲ୍ୟାପ୍ସ ଯୋଗୁ ମଣ୍ଡିରେ ପଡିରହିଛି । କିଛିଦିନ ହେବ ଅଦିନିଆ ବର୍ଷା ଲାଗି ରହିଥିବାରୁ ମୁଣ୍ଡରେ ହାତ ଦେଇଛି ଚାଷୀ । କିଭଳି ଧାନ ଉଠିବ ତାହାକୁ ନେଇ ଚିନ୍ତାରେ ପଡିଛି ଚାଷୀ ।
ଖରା ହେଉକି ବର୍ଷା, ଚାଷୀକୂଳ ସର୍ବଦା ହନ୍ତସନ୍ତ ହେଉଛନ୍ତି । ଅନ୍ୟପଟେ ଆଜିବି ଗୃହ ଅଚଳ । ଚାଷୀ ସମସ୍ୟା ନେଇ ବିରୋଧୀଙ୍କ ପ୍ରବଳ ହଟ୍ଟଗୋଳ ଦେଖିବାକୁ ମିଳିଛି । ଆଗେଇ ପାରିଲାନି ଗୃହ । ଏହାପରେ ଗୃହକୁ ଅପରାହ୍ନ ୪ଟା ଯାଏ ମୁଲତବୀ ରଖାଯାଇଛି । ଅନ୍ୟପଟେ ବିରୋଧୀଙ୍କ ହଟ୍ଟଗୋଳ ଯୋଗୁ ଆଜି ଧାନମଣ୍ଡି ପ୍ରସଙ୍ଗରେ ଉତ୍ତର ରଖିଛନ୍ତି ଯୋଗାଣ ମନ୍ତ୍ରୀ ରଣେନ୍ଦ୍ର ପ୍ରତାପ ସ୍ୱାଇଁ । ବିଧାନସଭାରେ ଉତ୍ତର ରଖି ସେ କହିଛନ୍ତି ଯେ, ଚଳିତ ବର୍ଷ ରେକର୍ଡ ପରିମାଣର ଧାନ ସଂଗ୍ରହ କରାଯାଇଛି ।
